open-index/open-wikipedia-markdown huggingface dataset:
Նոժան ան Օթ

**Նոժան ան Օթ** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2008 թվականի դրությամբ կազմում է 35 մարդ, բնակչության խտությունը` 3.86 մարդ/կմ²։ Բնակավայրը զբաղեցնում է 9.06 կմ² տարածք։

## Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 100 կմ հարավ-արևմուտք, Տրուա քաղաքից` 26 կմ հարավ-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 24 աշխատունակ (15-64 տարեկան) բնակիչ, որոնցից ակտիվ էին 18-ը, իսկ ոչ ակտիվները` 6։ Ակտիվության ցուցանիշը կազմում է 75,0 %։ 18 աշխատունակ մարդկանցից աշխատել է 13 անձ (10 տղամարդ և 3 կին)։ Գործազուրկ են եղել 5 անձ (2 տղամարդ և 3 կին)։ 6 անաշխատունակներից 0-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Արտաքին հղումներ
* INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատանգա (նահանգ)

**Կատանգա** (), նահանգ Կոնգոյի Դեմոկրատական Հանրապետությունում, որը գտնվում է երկրի հարավ-արևելքում։ Վարչական կենտրոնը Լուբումբաշի քաղաքն է։ Տարածքը կազմում է 496 877 կմ², բնակչությունը՝ 4 125 000 մարդ (1998): Տարածված են սվահիլի և լուբա լեզուները։

## Պատմություն
1960 թվականի հուլիսին Կատանգան իրեն հռչակել է անկախ պետություն, ինչը հակամարտություն է առաջացրել Կոնգոյի զինված ուժերի հետ։ 1963 թվականի հունվարին նահանգը ՄԱԿ-ի խաղաղապահ ուժերի մասնակցությամբ վերադարձվել է երկրի կազմ։ 1971-1997 թվականներին նահանգը պաշտոնապես կոչվել է Շաբա։

Աֆրիկյան պատերազմի տարիներին նահանգում ընթացել են մարտեր (1998 թվականի դեկտեմբեր)։

2015 թվականին նահանգը վերացվել է, իսկ տարածքը բաժանվել է Տանգանիկա, Վերին Լոմամի, Լուալաբա և Վերին Կատանգա նահանգների միջև։

## Տնտեսություն
Տարածաշրջանը հարուստ է պղնձի, անագի, ուրանի, կոբալտի, ռադիումի հանքավայրերով։ Նահանգում իրականացվում է ալմաստի արդյունահանում։

## Ծանոթագրություններ

Կատեգորիա:Աֆրիկայի պատմական երկրներ
Կատեգորիա:Կոնգոյի Դեմոկրատական Հանրապետության նահանգներ
Խանութի աղջիկը (նկար)

**Խանութի աղջիկը**  (), ֆրանսիացի նկարիչ Ջեյմս Տիսոյի նկարը, որն ընդգրկված է Օնտարիոյի գեղարվեստի պատկերասրահի հավաքածուում։

## Նկարագրություն
Նկարում պատկերված է երիտասարդ մի կին, որը կանգնած է ժապավեններ և զգեստներ վաճառող խանութի ներսում։ Մի ձեռքում նա բռնել է նոր գնված իրերի փաթեթը, մյուս ձեռքով բաց է պահել խանութի դուռը հեռացողների համար։ Խանութը լցված է ժապավեններով։ Խանութի պատուհանից բացվում է փարիզյան բանուկ փողոցի տեսարան։ Խանութի մյուս աղջիկը ողջունում է պատուհանից խանութի մեջ նայող լավ հագնված մի տղամարդու։

## Պատմություն
Նկարը ստեղծվել է 1883-1885 թվականներին։ Տիսոն փոքր վրձնահարվածների միջոցով օգտագործել է  չոր պիգմենտների հստակ ոճ։ Սա ոչ թե իմպրեսիոնիզմ է, այլ ակադեմիզմի ոճից խիստ հեռացում։ Կտավն արտացոլում է նաև Տիսոյի հիմնական հետաքրքրությունների մի մասը, ինչպիսիք են 19-րդ դարի վերջերի առարկաների և հագուստի նյութապաշտ աշխարհը։ Կտավում օգտագործված է ժամանակաշրջանին բնորոշ Տիսոյի սիրած տեխնիկան, որը դիտորդին ուղղակի տանում է դեպի կտավ, դեպի խանութի աղջիկը, որը մեզ համար բացում է դուռը։

Կտավն առաջին անգամ ցուցադրվել է 1885 թվականին Սեդելմեյերի պատկերասրահում։ Այն Տիսոյի ցուցահանդեսի մի մասն էր կազմում, որը կոչվում էր «Quinze tableau sur la femme à Paris» (Փարիզյան կնոջ տասնհինգ կտավներ)։ Դա Տիսոյի վերջին խոշոր ցուցահանդեսն էր, մինչև նա անցավ  կրոնական թեմաների և իր կյանքի մնացած մասն անցկացրեց Աստվածաշնչյան թեմաներ պատկերելով։ 1968 թվականին կտավը գնել է Օնտարիոյի գեղարվեստի պատկերասրահը։

Ռեջինա Հագոն այս նկարը տեսնում է որպես ցանկություն պարունակող նկարագրություն։ Հատակին ընկած ժապավենը սրտաձև է։ Ըստ Հագոյի՝ հատակի սրտի դիրքը ցանկության հիմքն է։ Կտավի կանայք համեստ կերպով են հագած, բայց Տիսոն շեշտում է նրանց կառուցվածքը, հատկապես կնոջ կուրծքը, երբ նա բարձրացնում է ձեռքերը։ Այս շրջանում տնից դուրս աշխատող կինը համարվում էր բարոյապես կասկածելի։ Պատուհանից խորամանկորեն նայող տղամարդը, դիտողի հարմար դիրքը կարող են ենթադրել ավելին, քան որ սա պարզապես հագուստի վաճառք է։ Հնարավոր է պատուհանից նայող տղամարդը սիրախաղ է անում խանութի աղջկա հետ, սակայն Հագոն նշում է, որ Տիսոն թուլացրել է նրան՝ փակելով կնոջ մանեկենով։

## Ծանոթագրություններ

Կատեգորիա:1883 նկարներ
Կատեգորիա:1885 նկարներ
Կատեգորիա:Ջեյմս Տիսոյի նկարներ
Կատեգորիա:Օնտարիոյի գեղարվեստի պատկերասրահի նկարներ
Ֆիլիկուդի

**Ֆիլիկուդի** (), կղզի Իտալիայի հարավում, որը Լիպարյան կղզեխմբի ութ կղզիներից մեկն է։ Տեղակայված է Սիցիլիա կղզուց 30-50 կմ դեպի հյուսիս-արևելք։ Այն Լիպարի կոմունայի մի մասն է։

## Աշխարհագրություն
Ընդհանուր մակերեսը կազմում է 9,5 կմ2։ Կղզու վրա կան մի քանի փոքր գյուղեր, որոնցից են Պեկորինի Մարնեն և Վալդիկիեզան։ Ֆիլիկուդիում արտադրվում է գինի, ձիթապտղի յուղ, հացահատիկ և բանջարեղեն։ 1997 թվականին կղզու երեք քառորդը, որն ընդգրկում է մոտավորապես 7 կմ2 տարածք, դարձավ բնական արգելավայր։

Ֆիլիկուդիի ամենաբարձր կետը Ֆոսսա Ֆելչի լեռն է, որն ունի 774 մ բարձրություն։ Այլ լեռներից են Մոնտե Մոնտանյոլան, որն ունի 349 մ բարձրություն և Մոնտե Տերիոնեն։ Վերջինիս բարձրությունը 278 մ է։ Կապո Գրացիանոն բրոնզե դարի գյուղի մնացորդներ են։ Ափի աջակողմյան հատվածում վեր է խոյանում է Լա Կաննա հրաբխային քարաժայռը, որը գտնվում է ծովի մակարդակից 74 մ բարձրության վրա։

## Պատմություն
Ֆիլիկուդին կղզու ժամանակակից անունն է, որը «Փյունիկիա» հին հունական անվան աղավաղված տարբերակն է։ Ֆիլիկուդին մյուս Լիպարյան կղզեխմբի կղզիների պես բնակեցված է եղել նեոլիթյան դարաշրջանից սկսած։ Ինչպես վկայում են հնագիտական գտածոները, կղզին բնակեցվել է դեռևս բրոնզե դարում։ Ֆիլիկուդին անմարդաբնակ է եղել դարեր շարունակ, մինչև որ այն գրավել են հույները։ Հռոմեական և բյուզանդական մնացորդներ ևս կարելի է գտնել կղզու վրա։
Սկսած 1970-ական թվականներից կղզին վերահայտնագործվել և բնակեցվել է լուսանկարիչների ու արվեստագետների կողմից, ինչպիսիք են Սերգիո Լիբիսզևսկին, Էտտորե Սոտտսասսը, նովելիստ Ռոլանդ Զոսը և խմբագիր Ջուլիո Էյնաուդին։ Նրանց շնորհիվ Ֆիլիկուդին ժամանակակից զբոսաշրջության կենտրոն է։

## Մարդիկ
* Ջոն Բոնիկա (ծնվել է 1917 թվականին) անեսթեզիոլոգ և պրոֆեսիոնալ ըմբիշ
* Ռոլանդ Զոս (ծնվել է 1951 թվականին) վիպագիր և կոմպոզիտոր

## Պատկերասրահ

Alicudi filicudi.jpg
View onto Filicudi.jpg
Sicilia - San Fratello e Filicudi (14955932162).jpg
Filicudi (8 of 28).jpg


## Ծանոթագրություններ

## Արտաքին հղումներ
* 
* Private page of a novelist living on Filicudi 
* A commercial touristic website about Filicudi
* Info about the island
* Filicudi Society of Waltham Massachusetts

Կատեգորիա:Իտալիայի կղզիներ
Ակետի

**Ակետի** (), քաղաք Կոնգոյի Դեմոկրատական Հանրապետության հյուսիսում՝ Ներքին Ուելեի նահանգում։ Գտնվում է ծովի մակարդակից 419 մետր բարձրության վրա։

Ըստ 2010 թվականի մարդահամարի տվյալների՝ Ակետեի բնակչությունը կազմում է 40 507 մարդ։ Բնակչության մեծամասնությունը խոսում է լինգալա լեզվով։ Ակետիում գործում է օդանավակայան և երկաթուղային կայարան։

## Պատմություն
Գաղութային դարաշրջանում բելգիացի սպա Լուի Նապոլեոն Չալթինի պատվին քաղաքը կոչվել է Պորտ Չալթին։ Իր ներկայիս անվանումը ստացել է 1971 թվականին՝ Կոնգոյի Դեմոկրատական Հանրապետության անկախացումից հետո։

Կոնգոյի ճգնաժամի տարիներին Ակետին եղել է պատերազմական գործողությունների թատերաբեմ։ Սկզբնական շրջանում Ակետիի համար պայքարել են սպիտակ արևմտականներն ու հռոմեական կաթոլիկները։ Ակետեի համար մղվող մարտերում զոհվել է մեկ ամերիկացի միսիոներ, իսկ կաթոլիկադավան մի շարք քահանաներ ենթարկվել են ծեծի։

1964 թվականի նոյեմբերին այն ընկել է իշխանական ուժերի տիրապետության տակ։

## Ծանոթագրություններ

Կատեգորիա:Կոնգոյի Դեմոկրատական Հանրապետության քաղաքներ
Prussian Blue

**Prussian Blue** (բառացի *prussian blue* -  բեռլինյան լազուր), պատանեկան երաժշտական խումբ, որ սկսել է գործել 2003 թվականի սկզբին։ Խմբի կազմում ընդգրկված են եղել երկու երկվորյակ քույրեր՝ **Լինքս Վոգան Գայդը** () և **Լեմբ Լենոն Գայդը** ():

## Գաղափարախոսություն և երգերի բովանդակություն
Դիզիգոտային երկվորյակներ Գայդ քույրերը ծնվել են 1992 թվականի հունիսի 30-ին Բեյկերսֆիլդում (Կալիֆորնիա)։ Աղջիկներն իրենց մոր՝ Էյպրիլ Գայդի () կողմից դաստիարակվել են մի գաղափարախոսությամբ, որ քարոզում էր սպիտակների առավելությունը, սպիտակ ռասիզմը, պայքարը ներգաղթյալների դեմ և այլն։ Դրանք էլ եղել են այն երգերի թեմատիկան, որոնք կատարել է խումբը։

Զանգվածային լրատվամիջոցները պնդում են, որ աղջիկները Հոլոքոստը համարում են առասպել, իսկ նրանց երգերի տեքստերն ունեն ազգայնական ու ռասիստական բնույթ։ Մեծ վեճերի տեղիք է տվել նրանց դրական վերաբերմունքը նացիզմի նկատմամբ. American Broadcasting Company-ին տված հեռուստատեսային հարցազրույցի ժամանակ աղջիկները դրական կարծիք են հայտնել Հիտլերի ու Ռուդոլֆ Հեսսի վերաբերյալ։ ABC-ին տված հարցազրույցի ժամանակ երկվորյակ քույրերը հայտարարել են, թե իրենք Հիտլերին համարում են լավ գաղափարներ ունեցող մեծ մարդ և Հոլոքոստը բնութագրում են որպես չափազանցված։ Նրանք հերքել են նացիստական ճամբարներում գազի խցիկների գոյությունը, ինչպես նաև չեն ընդունել ՍՍ զորքերի 14-րդ դիվիզիայի զինվորների մասնակցությունը ռազմական հանցագործություններին։

## Կարիերայի ավարտ
2011 թվականի հուլիսին *[[The Daily]]* iPad-թերթը հրատարակել է հարցազրույց Գայդ քույրերի հետ, որում նրանք պնդում էին, թե այլևս կողմնակից չեն սպիտակ նացիոնալիզմի գաղափարախոսությանը։ Սակայն նրանք պահպանել են լավ հարաբերություններ իրենց մոր հետ, ով իրենց միշտ սովորեցրել է քննադատաբար վերաբերվել իրենց լսածին, ոչ թե պարզապես ընդունել այն։ Լինքսը, սակայն, նախկինի պես կարծում է, որ Հոլոքոստի մասին պատմությունների մեծ մասը սխալ մեկնաբանություն են ստացել։

Հարցազրույցում նաև խոսվել է քույրերի առողջական վիճակի մասին։ Լինքսի մոտ հայտնաբերվել է քաղցկեղ և հեռացվել է նրա ուսին գտնվող ուռուցքը։ Դրանից հետո նրա մոտ զարգացել է ցիկլային սրտխառնոցի համախտանիշ։ Լեմբը տառապում է սկոլիոզից և մեջքի քրոնիկական ցավերից։ Երկու քույրերն էլ ստացել են փաստաթղթեր, որոնք նրանց թույլ են տալիս օրինական կերպով ձեռք բերել մարիխուանա Մոնտանա նահանգում, որպեսզի մեղմացնեն ցավը։

Միևնույն ժամանակ Յութուբ է բեռնվել քույրերի «Still the Same» () երգի տեսահոլովակը։ Դրանից հետո համացանցում լուրեր են տարածվել, թե Prussian Blue խմբի ելույթների դադարեցման իրական պատճառը ոչ թե նրա անդամների հայացքների փոփոխությունն է, այլ նրանց առողջական վիճակի վատացումը։

## Սկավառակագրություն
### Ալբոմներ
* *Fragment of the Future* (2004)
* *The Path We Chose* (2005)
* *For the Fatherland* (compilation, 2006)

### Սինգլներ
* «Your Daddy»
* «Keepers of the Light» (Battlecry featuring Prussian Blue)
* «Stand Up»
* «I Will Bleed For You»

## Ծանոթագրություններ

## Արտաքին հղումներ
* 
* 
* 

Կատեգորիա:2003 հիմնադրված երաժշտական խմբեր
Կատեգորիա:Ամերիկացի երեխա երգիչներ
Կատեգորիա:Ամերիկյան երաժշտական խմբեր
Թերզյան (գյուղ)

**Թերզյան** (ռուսերեն՝ Терзиян), հայաբնակ գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 59 կմ հյուսիս-արևելք, Փշիշ գետի վերին հոսանքի ձախ ափին, ծովի մակարդակից 374 մ բարձրության վրա։

## Բնակչությունը
Գյուղի բնակիչներն զբաղվում են թեյի և եգիպտացորենի մշակությամբ, այգեգործությամբ և բանջարաբուծությամբ։ Գյուղն ուներ ութամյա դպրոց, ակումբ և բուժկայան։ Բնակիչները հիմնականում հայեր են։

## Պատմությունը
Գյուղը հիմնադրվել է 1866-1868 թվականներին, Չարշամբայից և Ինյայից եկած հայերի կողմից և առաջին բնակիչ Հակոբ Թերզյանի անունով, կոչվել Թերզյան։

1925-1953 թվականներին մտել է Հյուսիս-Կովկասյան երկրամասի Հայկական ազգային շրջանի կազմի մեջ։

## Արտաքին հղումներ
*  Բնակչության` 2010 թվականի համառուսական հաշվառումներ 
* Տուապսեի շրջանի գյուղերի կազմավորման պատմություն

Կատեգորիա:1868 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Կրասնոդարի երկրամասի Տուապսեի շրջանի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Մոիսեյ Իտկին

**Մոիսեյ Ռուվիմովիչ Իտկին** (, ), ռուս բանաստեղծ, բժիշկ։ Ռուս գրողների միության անդամ (1977)։

## Կենսագրություն
Մոիսեյ Ռուվիմովիչը ծնվել է 1920 թվականին Դոնի Ռոստովում` բժիշկների ընտանիքում։ 1944 թվականին ավարտել է Տաշքենդի բժշկական ինստիտուտի բուժական ֆակուլտետը։ Եղել է բժշկական ծառայության մայոր, 1944-1954 թվականներին ծառայել է Ուզբեկստանում որպես խորհրդային արշավախմբի բժիշկ, Մոնղոլիայում (1955-1958)։ 1958-1984 թվականներին աշխատել է Դոնի Ռոստովում որպես բժիշկ ակնաբույժ։ Մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին, ծանր վիրավորվել է։

Իտկինը մահացել է 2005 թվականի մայիսի 29-ին, թաղված է Դոնի Ռոստովի Հրեական գերեզմանոցում։

## Ստեղծագործական ուղի
Գրական գործունեությունը սկսել է  1950 թվականին։ 1993 թվականից մինչև  2004 թվականը լույս են տեսել նրա ինը բանաստեղծական ժսղովածուները։ Հիմնական հրապարակումները, 65 բանաստեղծություններ եղել են «Դոնի ալիքներ» ամսագրում,  46 բանաստեղծություններ «Կապույտ  ձայն» կոլեկտիվ ժողովածուում,  Ռոստհրատ, 1990։ Մոիսեյ Իտկինն այն ուղղության քնարերգու բանաստեղծ է, որը ռուսական քնարերգության մեջ սկիզբ է առնում Տյուտչևից։

Բևեռային աստղի շքանշանակիր է (4 տեսակ 1970 թվականից)։
Ակտիվորեն մասնակցել է ռոստովյան «Ներդաշնակություն» գրական միավորման աշխատանքներին, բանաստեղծական վարպետություն ուսուցանել երիտասարդ հեղինակներին։  
մինի|Բևեռային աստղի շքանշան (4 տեսակ 1970 թվականից)
## Պարգևներ
Մոիսեյ Ռուվիմովիչ Իտկինը պարգևատրվել է «Հայրենական մեծ պատերազմի» I աստիճանի շքանշանով,  «Մարտական վաստակի համար» և «Գերմանիայի դեմ հաղթանակի համար» մեդալներով, մոնղոլական «Բևեռային աստղ» շքանշանով, չինական «Բարեկամության նշան» շքանշանով, «Աշխատանքի Վետերան», «Պատերազմի 40- ամյակ», «Գեորգի Ժուկով» և մի շարք այլ մեդալներով։
Մարզային գրական մրցանակի դափնեկիր է։ 
85-ամյա հոբելյանի առթիվ շնորհակալական նամակ է ստացել  Ռոստովի մարզային մշակույթի վարչությունից։

## Ստեղծագործություններ
* Многоэтажное дерево: Поэтический сборник. - Ростов н/Д: Личный интерес, 1993.
* Нечаянная книга: Поэтический сборник. - Ростов н/Д: Гефест, 1996.
* Сонет с цветком: Поэтический сборник. - Ростов н/Д, 1998.
* Синица в небе: Поэтический сборник. - Ростов н/Д, 1998.
* Из двух книг: Поэтический сборник. - Ростов н/Д, 2000.
* Серебряная нить: Поэтический сборник. - Ростов н/Д, 2000.
* На флейте и виоле (Моё избранное): Поэтический сборник. - Ростов н/Д, 2001.
* Вернуть рассвет (Седьмая книга стихов): Поэтический сборник. - Ростов н/Д, 2003.
* И нету повторений...: Поэтический сборник. - Таганрог: Ю.Д. Кучмы, 2004.

## Գրականություն
* Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5.
## Արտաքին հղումներ
* Иткин Моисей Рувимович
* Иткин, Моисей Рувимович
* ВОСПОЙ ЦВЕТЕНИЕ ПЕТРУШКИ 
* Иткин, Моисей Рувимович

Կատեգորիա:Ռուս բանաստեղծներ
Կատեգորիա:Ռուս բժիշկներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային բանաստեղծներ
Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Կոնգոյի Դեմոկրատական Հանրապետության քաղաքների ցանկ

Կոնգոյի Դեմոկրատական Հանրապետության քաղաքները այբբենական կարգով․
մինի|աջից|ԿԴՀ-ի քարտեզը
[մինի|աջից|[Կինշասայի կենտրոնը]]
մինի|աջից|Լուբումբաշիի կենտրոնը

## Ամենամեծ քաղաքները

## Խոշոր քաղաքների աշխարհագրական դիրքը
Ըստ բնակչության թվի
* 22px — 5 000 000-ից մինչև 15 000 000 մարդ
* 19px —1 000 000-ից մինչև 3 999 999 մարդ
* 17px —700-ից մինչև 999 999 մարդ.
* 14px — 500 000-ից մինչև 699 999 մարդ.
* 10px — 300 000-ից մինչև 499 999 մարդ.



9

## Ծանոթագրություններ

Կատեգորիա:Կոնգոյի Դեմոկրատական Հանրապետության քաղաքներ
Կատեգորիա:Քաղաքների ցանկեր ըստ երկրի
Բոբ Ավագյան

**Բոբ (Ռոբերտ) Սպերջենի Ավագյան** (, )՝ ամերիկահայ քաղաքական գործիչ, մաոիստական գաղափարախոսության հետևորդ, ԱՄՆ հեղափոխական կոմունիստական կուսակցության (ՀԿԿ) նախագահ, սոցիալիստ։

## Կենսագրություն
Ռոբերտ (Բրյուս) Ավագյանը ծնվել է 1943 թվականին Վաշինգտոնում, մեծացել է Բերքլիում։ Նրա հայրը եղել է փաստաբան, իրավապաշտպան և դատավոր Ալամեդա շրջանում։ Բոբի տատն ու պապը Արևմտյան Հայաստանից Հայոց ցեղասպանության ժամանակ գաղթվել են Ֆրեզնո քաղաք։

## Քաղաքական կարիերա
1961 թվականին Ավագյանն ընդունվել է Բերլկիի համալսարան։ Ուսման ընթացքում անդրադարձել է ԱՄՆ-ում տիրող անհանդուրժողականությանը, դարձել է ազատ խոսքի և ուսանողական շարժումների ակտիվիստ։ Ավագյանը պաշտպանում էր սևամորթների ու կանանց ազատության գաղափարը։ Եղել է «Ուսանողները հանուն ժողովրդավարական հասարակության» կազմակերպության և «Սև Հովազներ» կուսակցության անդամ։ 1967 թվականին Ավագյանը տեղափոխվում է աղքատության մեջ գտնվող Ռիչմոնդ քաղաքը, հավաքագրում և ստեղծում բանվորական կոլեկտիվ։ Ավագյանը իր գաղափարակիցների հետ ուսումնասիրում է մարքսիզմի տեսություն, մաոիզմի հիմնադիր Մաո Ցզե-Դունի աշխատությունները և ԱՄՆ-ում հեղափոխություն իրականացնելու հարցը։ Ավագյանը ցանկանում էր ստեղծել այնպիսի հասարակարգ որտեղ վերանան բոլոր տեսակի անհավասարություններն ու ճնշումները։ 1968 թվականից Ավագյանը Բերկլիում մասնակցում է «Ուսանողները հանուն ժողովրդավարական հասարակության» կազմակերպության և «Սև հովազներ» կուսակցության գործունեությանը։ 1969 թվականին մասնակցել է Օքլենդում տեղի ունեցած «Սև հովազներ» կուսակցության համաժողովին։ Նույն թվականին «Ուսանողները հանուն ժողովրդավարական հասարակության» կազմակերպությունը բաժանվում է երեք խմբակցություն, և Ավագյանը դառնում է դրանցից մեկի՝ «Հեղափոխական երիտասարդական շարժում» խմբակցության ազգային քարտուղարի թեկնածուներից և գլխավոր
անդամներից մեկը։ Հետագայում քարտուղարի ընտրությունների ժամանակ Ավագյանը զիջում է իր տեղը Մարկ Ռադիին, իսկ ինքը ընտրվում է Ազգային ժամանակավոր կոմիտեում։ 1970-ականների սկզբին Ավագյանին ձերբակալում են ցույցերի ժամանակ ամերիկյան դրոշը սրբապղծություն համար։ 1979 թվականի հունվարին նրան մեղադրում են
բողոքի ցույց է կազմակերպելու ընդդեմ Ջիմի Քարթերի և Դեն Սյաոպինի հանդիպման և ոստիկանության աշխատակցի վրա հարձակում գործելու մեջ։ Ձերբակալման հրամանագիրը տրվելուց հետո Ավագյանը փախչում է Ֆրանսիա։ Մի քանի տարի անց հանվում է նրա դեմ հարուցված մեղադրանքը։ 1980 թվականին նա ելույթ է ունեցել Օքլենդի կենտրոնում հավաքված մոտ 200 ցուցարարների առջև։ 2000 թվականին նա ելույթներով շրջագայում է ԱՄՆ-ում, և նույն թվականին լույս է տեսնում նրա ինքնակենսագրությունը։

1979 թվականին Բոբ Ավագյանը ընտրվել է ԱՄՆ-ի Հեղափոխական կոմունիստական կուսակցության գլխավոր կոմիտեի նախագահ։

Բոբ Ավագյանը ունի բազմաթիվ աշխատություններ, որոնք թարգմանվել են տարբեր լեզուներով և հրապարակվել տարբեր հանդեսներում։

## Ծանոթագրություններ

## Արտաքին հղումներ
* Բոբ Ավագյանի ելույթները 1969,1979, 2003 թվականներին

Կատեգորիա:Ամերիկահայ կոմունիստներ
Կատեգորիա:Ամերիկացի աթեիստներ
Կատեգորիա:Ամերիկահայ քաղաքական գործիչներ
Գլոսոլալիա

**Գլոսոլալիա** ( (գլոսա) «լեզու»  (լալեո) «խոսում եմ»)։ Արտասանությունը բաղկացած է անիմաստ խոսքերից ու բառակապակցություններից, որը հասկանալի խոսքի որոշ նշաններ ունի (տեմպը, ռիթմը, հնչունային կառուցվածքը, հանդիպող ձայների հարաբերական հաճախականությունը)։ Խոսքը խճճվածությամբ և սխալ կառուցված արտահայտություններով լի է։ Հավատացյալին հատուկ են հուզավառության ապրումները, որի արտաքին դրսևորումն է գլոսոլալիան, որը հասկացվում է որպես «այլ» լեզվով խոսել։ Նրանք խորհրդաբանորեն (միստիկորեն) հաղորդակցվում են Աստծո հետ, և դրանից, ինչպես իրենք են համարում, առանձնահատուկ ընդունակություններ են ձեռք բերում՝ հիվանդներին բժշկելու, քարոզելու և այլն, մասնավորապես՝ լեզուներով խոսելու։ Ծոմից ու աղոթքից հետո, ինչպես իրենք են ասում, մարդն սկսում է լեզուներով խոսել, որն էլ նշան է այն բանի, որ տվյալ մարդը ստացել է Սուրբ Հոգին (որպես շնորհ)։ Սրա պատմական նախատիպը երկրորդ դարի մոնտանականներն էին։ Ապա քվաքերները, ռիվայվելիստները, մեթոդիստները, պիետիստները և Բիլլի Գրեյմի 1950-ականների գլոսոսալիան։

## Լեզվախոսություն
Սուրբ Գիրքը պարունակում է լեզվախոսության պարգևի ծագման երկու մարգարեություն և այլ լեզուներով խոսելու ակնարկ։ Առաջին անգամ այս պարգևի մասին կանխատեսել է Եսայի մարգարեն Քրիստոսից առաջ VII դարում:
Հիսուս Քրիստոսի մարգարեական խոստումը կատարվեց Նրա հարության 50-րդ օրը, Պենտեկոստեի տոնին։ Քրիստոսի խոստումին սպասող աշակերտները դրոշմվեցին պատկերավոր ձևով հայտնված Սուրբ Հոգով.

Ուղղափառության ընկալմամբ լեզվախոսությունը Բաբելոնյան լեզվաանջատման միավորումն է և Սուրբ Հոգուց տրվող միավորման նշան։ Հատկանշական է, որ Սուրբ Հոգին լեզուները բաշխեց ում ինչպես ցանկացավ։

### Աղոթքի լեզուն

Ինչպես Կորնթացիների 14-րդ գլխում է ասվում լեզվախուսութեան մասին, լեզվախոսության թարգմանությունը՝ որպես պարգև, մարգարեության և լեզվախոսության միմյանց կապող օղակն է։

Լեզվախոսությունը որպես հրաշք Նոր Կտակարանում հայտնվում է երկու անգամ. առաջին անգամ Վերնատանը Պենտեկոստեի օրը և երկրորդ անգամ Կոռնելիուսի տանը

## Արտաքին հղումներ
* Նյութը՝ Azbyka.ru կայքում
* Лестер Самралл. «Дары служений и дары Святого Духа» (Lester Frank Sumrall, «The Gifts and Ministries of the Holy Spirit»). ISBN 978-5-8445-0214-9, 0-89274-189-9. 2009 г.
* *Lombard, Emile.* De la glossolalie. — Лозанна — Париж, 1910.
* *Коновалов Д. Г.* Религиозный экстаз в русском мистическом сектантстве. ч. I. в. 1. — Сергиев посад. 1908.
* 

Կատեգորիա:Արհեստական լեզուներ
Կատեգորիա:Քրիստոնեական տերմիններ
Ավա Կոլկեր

**Ավա Կոլկեր** (, ), ամերիկացի երիտասարդ դերասան և մոդել, ով առավել հայտնի է Disney ալիքի «Ռայլիի պատմությունը» սերիալում Ավա Մորգենշտերնին (2014-2016 թթ.) և «Շատ սարսափելի ֆիլմ 5»-ում Լիլիի դերերով։ Ավան ունեցել է նաև գլխավոր դեր «Միսս Մեդոուզ» ֆիլմում, մարմնավորել է պատանի Էլիսին «Դավադիրը․ գլուխ 4» սարսափ ֆիլմում, որը ցուցադրվել է 2018 թվականին։

## Կարիերա
Իր առաջին դերը խաղացել է 4 տարեկանում հայտնի ամերիկյան «Ամերիկյան սարսափ պատմություն» սերիալում 2011 թվականին։

Կատարել է Ավա Մորգենշտերնի երկրորդական դերը Դիսնեյի «Ռայլիի պատմությունը» սերիալում, որը նկարահանվել է 2014-2017 թվականներին։

2015 թվականին «Ուղերձ Քինգից» ֆիլմում ստացել է երկրորդական դեր Թերեզա Պալմեր-ի և Լյուկ Էվանս-ի հետ միասին։

«Քույր-քաղաքներ»-ը ֆիլմում մարմնավորել է երիտասարդ Օստինին։ Ֆիլմի պրեմիերան կայացել է 2016 թվականի սեպտեմբերի 17-ին։

«Փերու խաղը» հեքիաթային ֆիլմում նույնպես ստացել է գլխավոր դեր։ Ռեժիսոր Շոն Նելսոն։

2016 թվականին «Վիլիսկա» սարսափ ֆիլմում ունեցել է գլխավոր դեր։ Ֆիլմի ռեժիսորն է Տոնի Վալենսուելան։

«Աստրալ։ Գլուխ 4» սարսափ ֆիլմում Ավան մարմնավորել է պատանի Էլիսին։ Ֆիլմի ռեժիսորն է Ադամ Ռոբիտելը։ Ֆիլմի պլանավորվում է ցուցադրել 2018 թվականին։

## Ֆիլմագրություն
**Ֆիլմեր**

**Սերիալներ**

## Ծանոթագրություններ

## Արտաքին հղումներ
# http://mag.amazing-kids.org/amazing-kids-of-the-month1/amazing-kids-of-the-month-ava-kolker-march-2015/ 
# https://www.famousbirthdays.com/people/ava-kolker.html
# http://teenplicity.com/ava-kolker-meets-world/

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասանուհիներ Կալիֆոռնիայից
Կատեգորիա:Դերասանուհիներ այբբենական կարգով
Զոլտան Ամբրուշ

**Զոլտան Ամբրուշ**  (, ), հունգարացի արձակագիր, դրամատուրգ, գրականագետ, քննադատ, թարգմանիչ։

## Կենսագրություն
Զոլտան Ամբրուշը ծնվել Դեբրեցենում երկաթուղային ծառայողի ընտանիքում։ Բուդապեշտի համալսարանում ուսումնասիրել է իրավաբանություն։ Ավելի ուշ, արդեն որպես սկսնակ գրականագետ, մեկնել է Փարիզ, որտեղ անցնում է ֆրանսիական գրականության լայն դասընթաց Կոլեժ դե Ֆրանսում և Սորբոնի համալսարանում։ Այնուհետև վերադառնալով հայրենիք՝ Ամբրուշն ամբողջովին նվիրվել է գրական գործունեությանը։

## Ստեղծագործությունը
Ամբրուշի գրչին են պատկանում «Միդաս թագավորը», «Կասկած», «Ժիրոֆլեն և Ժիրոֆլյան», «Սեպտեմբեր» և այլ վեպեր։ Հայտնի է նաև որպես դրամատուրգ, գրականագետ, քննադատ, թարգմանիչ, որը հունգար ընթերցողին ծանոթացրել է Գյուստավ Ֆլոբերի, Օնորե դը Բալզակի, Գի դը Մոպասանի, Անատոլ Ֆրանսի երկերին։ Սակայն Ամբրուշի ստեղծագործության մեջ նշանակալից տեղ է գրավում նովելը։ Հենց այս ժանրում ավելի հստակորեն դրսևորվեց Ամբրուշ արձակագրի բոլոր արժանիքները՝ պատմելու կուռ կառուցվածք, մտքի աֆորիստիկ պարզություն, հոգեբանական ստուգություն։

Զոլտան Ամբրուշի նովելները լույս են տեսել գրողի կենդանության օրոք բազմաթիվ ժողովածուներով։

## Զոլտան Ամբրուշը հայերեն
* Պատահար Տենբրինկի հետ։ Հունգարական նովելներ, Ե., «Սովետական գրող», 1978, էջ 50-61։ Ռուսերենից թարգմանեց Արմեն Մկրտչյանը։

## Ծանոթագրություններ

Կատեգորիա:19-րդ դարի թարգմանիչներ
Կատեգորիա:20-րդ դարի խմբագիրներ
Կատեգորիա:Բուդապեշտի համալսարանի շրջանավարտներ
Կատեգորիա:Հունգարացի արձակագիրներ
Կատեգորիա:Հունգարացի գրականագետներ
Կատեգորիա:Հունգարացի գրողներ
Կատեգորիա:Հունգարացի դրամատուրգներ
Կատեգորիա:Հունգարացի թարգմանիչներ
Կատեգորիա:Հունգարացի լրագրողներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսերենից հունգարերեն թարգմանիչներ
Շանդոր Բրոդի

**Շանդոր Բրոդի** (, ), հունգարացի արձակագիր, դրամատուրգ, հրապարակախոս, խմբագիր, լրագրող։

Շանդոր Բրոդիի ստեղծագործությունները, հատկապես վաղ շրջանում, կրում են Էմիլ Զոլայի ազդեցության կնիքը։ Ավելի ուշ նատուրալիստական միտումները նրա ստեղծագործություններում փոքր-ինչ թուլանում են շնորհիվ մեղմացնող ռոմանտիկ երանգների։

1902 թվականին Բրոդին ձեռնարկեց «Սպիտակ գիրք» ամսագրի հրատարակությունը և մի ամբողջ տարի նրա միակ հեղինակն ու հրատարակիչն էր, մինչև 1903 թվականը, երբ նրան միացան Զոլտան Ամբրուշը և Գեզա Գարդոնին։ Բրոդիին հաջողվեց այդ ամսագրի, ինչպես նաև «Ապագա» շաբաթաթերթի շուրջը համախմբել իր ժամանակի բոլոր առաջադեմ գրականագետներին։ Բրոդիի առանձին ստեղծագործություններ այդ ժամանակ հագեցած էին հեղափոխական շնչով, որը և պատճառ դարձավ, որ 1919 թվականի հեղափոխությունից հետո խորտիստական իշխանություններն սկսեցին հետապնդել նրան։ Բրոդին ստիպված էր ժամանակավորապես հեռանալ հայրենիքից։

Շանդոր Բրոդիի հիմնական ստեղծագործություններն են «Աղքատություն» նովելների ժողովածուն (1884), «Արևի ասպետը» (1902), «Արծաթյա այծը», «Ռեմբրանդտ» վեպերը։ «Դայակ» (1902), «Ուսուցչուհին» (1908), «Բժիշկը» (1911) դրամաները։

## Շանդոր Բրոդին հայերեն
* Իմ կույր ընկերը։ Հունգարական նովելներ, Ե., «Սովետական գրող», 1978, էջ 74-84։ Ռուսերենից թարգմանեց Արմեն Մկրտչյանը։

## Երկեր
* Doktor Faust (վեպ, 1888/90)
* A kétlelkü asszony (1893)
* Hófehérke, (1894)
* Az ezüst kecske (1898)
* A nap lovagja (1902)
* A dada (1901)
* A tanítónő (1908)
* A medikus (1911)
* Timár Liza (1914)
* Fehér könyv (1914)
* A szerelem élettana (1922)

## Ծանոթագրություններ

Կատեգորիա:Հունգարացի արձակագիրներ
Կատեգորիա:Հունգարացի դրամատուրգներ
Կատեգորիա:Հունգարացի գրողներ
Կատեգորիա:Հունգարացի լրագրողներ
Կոնգոյի Դեմոկրատական Հանրապետությունում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության Կոնգոյի Դեմոկրատական Հանրապետության օբյեկտները թվով 5-ն են, որը կազմում է ընդհանուր թվի 0,5 %-ը (2017 թվականին 1073-ից)։ Բոլոր օբյեկտներն էլ ընդգրկված են բնական չափանիշներով։ Բոլորն էլ գտնվում են ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։

ԿԴՀ վավերացրել է Համաշխարհային մշակութային և բնական ժառանգության պահպանության կոնվենցիան 1974 թվականի սեպտեմբերի 23-ին։ Առաջին օբյեկտը ցանկում ընդգրկվել է 1979 թվականին՝ ՅՈՒՆԵՍԿՕ-ի Համաշխարհային ժառանգության կոմիտեի 8-րդ նստաշրջանում։

Բացի այդ, 2017 թվականի դրությամբ Կոնգոյի Դեմոկրատական Հանրապետության տարածքում 3 օբյեկտ գտնվում է համաշխարհային ժառանգության թեկնածու օբյեկտների ցանկում։

## Ցանկ
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։

### Օբյեկտների աշխարհագրական դասավորվածություն



## Թեկնածու օբյեկտներ
Հետևյալ օբյեկտները ներառված են թեկնածուների ցանկում։

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգության ցանկեր
Աֆանասևսկի Պոստիկ

**Աֆանասևսկի Պոստիկ** ( ռուսերեն՝ Афанасьевский Постик), հայաբնակ գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 74 կմ հյուսիս, Պսեկուպս գետի ձախ ափին, ծովի մակարդակից 133 մ բարձրության վրա։

## Բնակչությունը
Գյուղի բնակիչներն զբաղվում են թեյի մշակությամբ և այգեգործությամբ։ Գյուղում կար ակումբ և բուժկայան։ 1989 թվականին գյուղում ապրում էր 84 մարդ, որից 39 հայեր, 36 ռուսներ և 9 ուկրաինացիներ։ 1999 թվականին գյուղն ուներ 67 բնակիչ, իսկ 2010 թվականին՝ 50 բնակիչ։

## Պատմությունը
Գյուղը հիմնադրել են Արևմտյան Հայաստանից գաղթած հայերը` 1865 թվականին։ Այն իր անունն ստացել է պահակակետի պետ, ուրյադնիկ Աֆանասևի անունից։

1925-1953 թվականներին գյուղն ընդգրկված է եղել Տուապսեի Հայկական ազգային շրջանի կազմում։

Աֆանասևսկի Պոստիկ գյուղում է ծնվել Խորհրդային Միության հերոս Հմայակ Սնոպլյանը։

## Արտաքին հղումներ
* Բնակչության` 2010 թվականի համառուսական հաշվառումներ 
* Տուապսեի շրջանի գյուղերի կազմավորման պատմություն

Կատեգորիա:Բնակավայրեր այբբենական կարգով
Կատեգորիա:Կրասնոդարի երկրամասի Տուապսեի շրջանի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Բժիդ

**Բժիդ** (Բժիդ Հայկական, ռուսերեն՝ Бжид), գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 76 կմ հյուսիս-արևմուտք, ծովի մակարդակից 55 մ բարձրության վրա։ Ներկայումս մտնում է Ջուբգայի քաղաքային բնակավայրի կազմի մեջ։

## Բնակչությունը
Խորհրդային տարիներին Բժիդը միավորված էր Ջուբգայի այգեբանջարաբուծական տնտեսության հետ։ Գյուղում կար տարրական դպրոց, ակումբ, գրադարան, մանկապարտեզ և բուժկայան, ինչպես նաև զբոսաշրջիկների հանգրվան և երկու հանգստյան տուն։

1905 թվականին գյուղն ուներ 14 տուն, իսկ 1920 թվականին՝ 212 տուն և 162 բնակիչ։ 1987 թվականին գյուղում ապրում էր 526 մարդ, իսկ 1999 թվականին՝ 711 մարդ։ 2010 թվականի տվյալներով, գյուղն ուներ 571 բնակիչ։

## Պատմությունը
Բժիդը հիմնադրվել է 1860 թվականին։ Հայերը եկել են Սամսունի շրջակայքից։ 1930 թվականի սեպտեմբերի 13-ի Ջուբգայի գյուղխորհրդի արձանագրության մեջ, գյուղը հիշատակվում է Բժիդ Հայկական (Бжид Армянский) անունով։

## Արտաքին հղումներ
* Բնակչության` 2010 թվականի համառուսական հաշվառումներ 
* Տուապսեի շրջանի գյուղերի կազմավորման պատմություն

Կատեգորիա:Բնակավայրեր այբբենական կարգով
Կատեգորիա:Կրասնոդարի երկրամասի Տուապսեի շրջանի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Նոզե (Օբի գավառ)

**Նոզե** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2012 թվականի դրությամբ կազմում է 141 մարդ, բնակչության խտությունը` 8.95 մարդ/կմ²։ Բնակավայրը զբաղեցնում է 15.75 կմ² տարածք։

## Աշխարհագրություն
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 24 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 18։ Ակտիվության ցուցանիշը կազմում է 78,6 %։ 66 աշխատունակ մարդկանցից աշխատել է 61 անձ (32 տղամարդ և 29 կին)։ Գործազուրկ են եղել 5 անձ (2 տղամարդ և 3 կին)։ 18 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Արտաքին հղումներ
* INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բելգիական Կոնգո

**Բելգիական Կոնգո** (), բելգիական գաղութ, որը գոյություն է ունեցել 1908 թվականի նոյեմբերի 15-ից մինչև 1960 թվականը՝ Կոնգոյի Դեմոկրատական Հանրապետության ներկայիս տարածքում։ Կոնգոյում բելգիական գաղութը ստեղծվել է այն բանից հետո, երբ Բելգիայի թագավոր Լեոպոլդ II-ը գործող կառավարությունից գնում է Կոնգոյի տարածքը։

1908 թվականի հոկտեմբերին Բելգիայի խորհրդարանն ընդունում է *«Բելգիական Կոնգոյի կառավարման մասին»* օրենքը՝ այսպես կոչված գաղութային կանոնադրությունը։ Ըստ այդ օրենքի՝ Կոնգոյի ղեկավարումն իրականացնում է Բելգիայի թագավորն ու խորհրդարանը, ինչպես նաև գեներալ-նահանգապետը, ով ընտրվում է գործադիր իշխանության կողմից։ Բելգիական Կոնգոյի առաջին մայրաքաղաքը եղել է Բոման, որին 1926 թվականին փոխարինել է Կոնգոյի Դեմոկրատական Հանրապետության ներկայիս մայրաքաղաքը՝ Լեոպոլդվիլը (այժմ՝ Կինշասա)։ Խոշոր քաղաքներից էին նաև Ատենլիվիլը և Էլիզավետվիլը։

Բելգիական Կոնգոյի տնտեսական հիմնական գործունեությունը կենտրոնացված է եղել Կատանգայի նահանգում։ Եկամտի հիմնական աղբյուրը եղել է հանքանյութերի արդյունահանումը։ Նացիստական ուժերի կողմից Բելգիայի բռնազավթման ժամանակ Կոնգոն եղել է «Ազատ Բելգիայի ուժերի» վերահսկողության տակ։ Բելգիացիները Կոնգոյից լեռնանյութեր են արտահանել Մեծ Բրիտանիա և Միացյալ Նահանգներ։ Մասնավորապես, Բելգիայից Միացյալ Նահանգներին մատակարարվել է ուրան՝ Հերոսիմայի և Նագասակիի ռմբակոծության համար ծառայած միջուկային զենքի ստեղծման համար։

1921 թվականին Սիմոն Կիմբանգիի նախաձեռնությամբ հիմնադրվում է Կոնգոյի ազգային-ազատագրության պայքարի կազմակերպությունը՝ *«Կոնգոն՝ կոնգոլեզցիների համար»* կարգախոսով։ Սկզբնական շրջանում այն գաղտնի կազմակերպություն էր, սակայն պատերազմից հետո Կոնգոյի ազատագրական պայքարի գրասենյակը վերածվեց մշակութային և կրթական կենտրոնի։

Աֆրիկյան գաղութների անկախացման դարաշրջանում Բրյուսելի բանակցություններից հետո 1960 թվականի հունիսի 30-ին Բելգիան ստիպված է լինում ճանաչել Կոնգոյի անկախությունը։ Անկախացումից հետո նորանկախ Կոնգոյի Դեմոկրատական Հանրապետությունը հայտնվեց ճգնաժամային իրադրության եզրին և երկրում բռնկվեց քաղաքացիական պատերազմ։

## Ծանոթագրություններ

Կատեգորիա:Կոնգոյի Դեմոկրատական Հանրապետության պատմություն
Կատեգորիա:Բելգիական գաղութներ
Կատեգորիա:Աֆրիկայի գաղութացում
Կատեգորիա:Աֆրիկայի նախկին գաղութներ
Կատեգորիա:1908 հիմնադրված պետություններ և տարածքներ
Եվան, օձն ու մահը

**Եվան, օձն ու մահը** (, կամ Եվան, օձն ու Ադամը՝ որպես մահ ()), Վերածննդի  գերմանացի  նկարիչ Հանս Բալդունգի նկարը, որը գտնվում է Կանադայի ազգային պատկերասրահում, Օտտավա։ Նկարի ստեղծման տարեթիվը վիճարկելի է՝ 1510 թվականի սկզբից մինչև 1525-1530 թվականներ։ Կտավի հիմնական տարրերն են՝ աստվածաշնչյան Եվան, տղամարդու կերպար, որը մարմնավորում է մահը և սովորաբար նմանեցվում է Ադամին, օձը և ծառի բունը։

## Պատմություն
Կտավը եղել է բրիտանացի քաղաքական գործիչ Ուիլյամ Անգերշտեյնի հավաքածուում նախքան 1875 թվականին Կրիստիս աճուրդի տանը վաճառվելը՝ որպես Լուկաս Կրանախ Ավագի աշխատանք, թեև իրականում աշխատանքը մեծ հակադրություն է առաջացնում Կրանախի կերտած  Ադամի ու Եվայի շատ նկարների հետ, որոնցից միայն Եվայի դիրքն է փոխառված։ Գրեթե մեկ դար անց, երբ կտավը 1969 թվականին աճուրդի էր հանվել Սոթբիսի շոտլանդական մասնաճյուղում, պարզվեց, որ այն Հանս Բալդունգի աշխատանքն է։

1972 թվականին գնորդը կտավը վաճառեց Օտտավայում գտնվող Կանադայի ազգային պատկերասրահին, որի հավաքածուում էլ այժմ այն գտնվում է։

## Նկարագրություն
Բալդունգը պատվիրազանցությունը ներկայացրել է փայտափորագրերի և նկարների միջոցով՝ խնձորի, օձի կծածի տեսքով։ Կտավում մարմինները լայնածավալ են և լրացնում է ամբողջ տարածքը, մուգ ֆոնի վրա օգտագործված են առաջին պլանի անգույն գույները։ Հիմնական տարրերը միահյուսված են. օձը գալարված է ծառի և մահվան շուրջ։

Մահվան աջ ձեռքը վեր է բարձրացել խնձորը բռնելու համար։ Օձն ունի կարմիր աչքեր և աքիսի գլուխ, բերանն է առել Մահվան ձախ դաստակը, որը միևնույն ժամանակ բռնել է Եվայի ձախ թևը։ Եվան ձախ ձեռքով բռնել է օձի պոչի մի մասը, իսկ աջ ձեռքը մեջքի հետևում պահել է խնձորը։ Բալդունգի պատվիրազանցության ներկայացման մեջ, Եվայի, օձի և մահվան նոր տարրը օձի ակտիվ դերն է. Ադամի զառամյալ տեսքը՝ կիսամերկ և գրեթե կմախքային, ենթադրում է օձի թույնի ներգործությունը, և Ադամին օձի հափշտակումը հիշեցնում է մեղսագործության ժամանակ խնձորի կծելը։ Յուրաքանչյուր կերպարի բռնած խնձորը ներկայիս տեսարանի խորհրդանշական ծագումն է, որտեղ «ամեն ինչ կախված է և խառնված ամեն ինչին»:

Հետևի պլանում խիտ անտառն է, իսկ մյուս երկու ծառերի բները՝ բարակ, անկյունային և զուգահեռ, զբաղեցնում են միջին պլանը։ Հիմնական ծառի բնի արմատին՝ մահվան աջ կրունկի մոտ, կա երիցուկ։

## Ծանոթագրություններ

## Արտաքին հղումներ
* Hieatt, A. Kent (June 1983). "Hans Baldung Grien's Ottawa Eve and Its Context". The Art Bulletin. College Art Association. 65 (2): 290–304. JSTOR 3050323. doi:10.2307/3050323.
* Koerner, Joseph Leo (1993). The Moment of Self-portraiture in German Renaissance Art. University of Chicago Press. ISBN 0-226-44999-8.

Կատեգորիա:Հանս Բալդունգի նկարներ
Կատեգորիա:Կանադայի ազգային պատկերասրահի նկարներ
Կատեգորիա:Գերմանիայի արվեստ
Կատեգորիա:Քրիստոնեական արվեստը մահվան մասին
Կատեգորիա:Նկարներ մահվան մասին
Ժերեմի Տոլիան

**Ժերեմի Տոլիան** (, ), գերմանացի ֆուտբոլիստ, պաշտպան։ Հանդես է գալիս գերմանական «Բորուսիա»-ի և Գերմանիայի Մ21 հավաքականի կազմում։

Մասնակցել է 2016 թվականի օլիմպիական խաղերին։

## Ակումբային կարիերա
### «Հոֆֆենհայմ»
2011 թվականին Տոլիանը միացել է «*[[Հոֆենհայմ (ֆուտբոլային ակումբ)|Հոֆենհայմ]]*»-ի ակադեմիային։ Թիմի երիտասարդական կազմում հանդես է եկել 2011-2013 թվականների ընթացքում։

Թիմի հիմնական կազմում իր դեբյուտը գերմանացին նշել է 2013 թվականի հոկտեմբերի 5-ին` Բունդեսլիգայի շրջանակներում կայացած «Մայնց 05»-ի դեմ խաղում։ 2015 թվականի հոկտեմբերի 17-ին` «Վոլֆսբուրգ»-ի դեմ խաղում Ժերեմին իր առաջին գոլն է խփել «*Հոֆֆենհայմ*»-ի կազմում։

### «Բորուսիա Դորտմունդ»
2017 թվականի ամռանը Ժերեմի Տոլիանը տեղափոխվել է գերմանական «Բորուսիա Դորտմունդ»։ Նա թիմի հետ կնքել է 5 տարվա պայմանագիր։

## Միջազգային կարիերա
2016 թվականի ամռանը Գերմանիայի օլիմպիական հավաքականի կազմում Տոլիանը մասնակցել է Օլիմպիական խաղերին։ Նա մասնակցել է Մեքսիկայի, Պորտուգալիայի, Նիգերիայի և Բրազիլիայի հավաքականների դեմ խաղերին։

2017 թվականին Գերմանիայի Մ21 հավաքականի կազմում Ժերեմի Տոլիանը դարձել է Եվրոպայի երիտասարդական առաջնության չեմպիոն։ Առաջնության շրջանակներում նա մասնակցել է Չեխիայի, Դանիայի, Իտալիայի, Անգլիայի և Իսպանիայի հավաքականների դեմ խաղերին։

## Ձեռքբերումներ
### Միջազգային
* Օլիմպիական խաղերի փոխչեմպիոն - 2016
* Եվրոպայի չեմպիոն (Մ21) - 2017

## Ծանոթագրություններ

## Արտաքին հղումներ
* 
* 
* Էջտ ''eurosport.ru'' կայքում
* Էջը ''sports.ru'' կայքում
 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Հոֆենհայմի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Ֆինն Ջոնս

**Ֆինն Ջոնս** (, ծնվ. Թերենս Ջոնս (), (), անգլիացի դերասան։ Առավել հայտնի է դարձել՝ նկարահանվելով «Գահերի խաղ» հեռուստասերիալում, որտեղ մարմնավորել է Լորաս Թիրելի դերը։
## Կենսագրություն
Ֆինն Ջոնսը սովորել է Արվեստների ուսուցման դպրոցի դերասանական բաժնում։ Ներկայումս բնակվում է Լոնդոնում։

Դերասանական կարիերան սկսելուց հետո, Ջոնսը փոխել է իր Տերրենս անվանումը։ Ըստ Ջոնսի, անվան փոփոխման հիմնական պատճառն այն է, որ իրեն կարող էին շփոթել հայտնի կատակերգու Թերրի Ջոնսի հետ։

## Կարիերա

2009 թվականի հոկտեմբերին, Ֆինը նկարահանվել է «Hollyoaks» հեռուստասերիալի սփին օֆֆ՝ «Hollyoaks Later» հեռուստասերիալում, որտեղ մարմնավորել է Ջեյմիի դերը։

2010 թվականի հունվարին նկարահանվել է «Բժիշկները» հեռուստասերիալի 11-րդ, որտեղ մարմնավորել է Թիմ Հեբդոնի դերը։

2010 թվականի ապրիլին Ֆինը նկարահանվել է «Մաքուր անգլիական սպանություն» հեռուստասերիալի երկու սերիաներում, որտեղ մարմնավորել է Լիզա Քենեդու որդու՝ Մարկ Քենեդու դերը, ով մեղադրվում էր սպանության մեջ։

Միևնույն ամսում նկարահանվել է օնլայն «The Curfew» հեռուստախաղի պրոմո հոլովակում, որտեղ ստեղծվել էր Կիրոն Գիլենի կողմից։ Հոլովակը ցուցադրվել է Channel 4 հեռուստաընկերության կողմից։ Խաղը թողարկվել է 2010 թվականի ամռանը։

Ֆինն Ջոնսը մարմնավորել է Սանտյագո Ջոնսի դերը՝ «Սառա Ջեյնի արկածները» հեռուստասերիալում։

2010 թվականի հունիսի 19-ին հայտարարվել է, որ Ջոնսը կխաղա Լորաս Թիրելի դերը՝ «Գահերի խաղ» հեռուստասերիալում։
Հեռուստասերիալը ցուցադրվում է HBO հեռուստաընկերության եթերում և հիմնված է Ջորջ Մարթինի համանուն վեպի վրա։

## Ծանոթագրություններ

Կատեգորիա:Անգլիացի դերասաններ
Կատեգորիա:Հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Անգլիացի կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Օնժոն

**Օնժոն** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2008 թվականի դրությամբ կազմում է 243 մարդ, բնակչության խտությունը` 10.89 մարդ/կմ²։ Բնակավայրը զբաղեցնում է 22.31 կմ² տարածք։

## Աշխարհագրություն
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 19 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 159 աշխատունակ (15-64 տարեկան)  բնակիչ, որոնցից ակտիվ էին 123-ը, իսկ ոչ ակտիվները` 36։ Ակտիվության ցուցանիշը կազմում է 77,4 %։ 123 աշխատունակ մարդկանցից աշխատել է 107 անձ (62 տղամարդ և 45 կին)։ Գործազուրկ են եղել 16 անձ (5 տղամարդ և 11 կին)։ 36 անաշխատունակներից 11-ը եղել են աշակերտներ կամ ուսանողներ, 16-ը` թոշակառուներ, իսկ 9-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Օրինի լը Սեկ

**Օրինի լը Սեկ** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2008 թվականի դրությամբ կազմում է 620 մարդ, բնակչության խտությունը` 38.01 մարդ/կմ²։ Բնակավայրը զբաղեցնում է 16.31 կմ² տարածք։

## Աշխարհագրություն
Գտնվում է Փարիզ քաղաքից 115 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 30 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 412 աշխատունակ (15-64 տարեկան)  բնակիչ, որոնցից ակտիվ էին 283-ը, իսկ ոչ ակտիվները` 129։ Ակտիվության ցուցանիշը կազմում է 68,7 %։ 283 աշխատունակ մարդկանցից աշխատել է 254 անձ (138 տղամարդ և 116 կին)։ Գործազուրկ են եղել 29 անձ (12 տղամարդ և 17 կին)։ 129 անաշխատունակներից 32-ը եղել են աշակերտներ կամ ուսանողներ, 67-ը` թոշակառուներ, իսկ 30-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Ծանոթագրություններ

## Արտաքին հղումներ
*INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Օրմ (Օբի գավառ)

**Օրմ** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2012 թվականի դրությամբ կազմում է 198 մարդ, բնակչության խտությունը` 19.53 մարդ/կմ²։ Բնակավայրը զբաղեցնում է 10.14 կմ² տարածք։

## Աշխարհագրություն
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 29 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 126 աշխատունակ (15-64 տարեկան)  բնակիչ, որոնցից ակտիվ էին 75-ը, իսկ ոչ ակտիվները` 51։ Ակտիվության ցուցանիշը կազմում է 59,5 %։ 75 աշխատունակ մարդկանցից աշխատել է 68 անձ (38 տղամարդ և 30 կին)։ Գործազուրկ են եղել 7 անձ (3 տղամարդ և 4 կին)։ 51 անաշխատունակներից 14-ը եղել են աշակերտներ կամ ուսանողներ, 25-ը` թոշակառուներ, իսկ 12-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Օրտիյոն

**Օրտիյոն** (), համայնք Ֆրանսիայի Գրանդ Էստ մարզի Օբ գավառում։

Բնակչությունը 2008 թվականի դրությամբ կազմում է 35 մարդ, բնակչության խտությունը` 4.36 մարդ/կմ²։ Բնակավայրը զբաղեցնում է 8.02 կմ² տարածք։

## Աշխարհագրություն
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 28 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 20 աշխատունակ (15-64 տարեկան)  բնակիչ, որոնցից ակտիվ էին 14-ը, իսկ ոչ ակտիվները` 6։ Ակտիվության ցուցանիշը կազմում է 70,0 %։ 14 աշխատունակ մարդկանցից աշխատել է 13 անձ (8 տղամարդ և 5 կին)։ Գործազուրկ են եղել 1 անձ (1 տղամարդ և 0 կին)։ 6 անաշխատունակներից 2-ը եղել են աշակերտներ կամ ուսանողներ, 3-ը` թոշակառուներ, իսկ 1-ը չեն աշխատել տարբեր պատճառներով։

## Տես նաև
* Օբ գավառի համայնքների ցանկ

## Ծանոթագրություններ

## Արտաքին հղումներ
*INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լայոշ Նադ

**Լայոշ Նադ** (, ), հունգարացի արձակագիր։

## Կենսագրություն
Լայոշ Նադը, լինելով ապօրինի ծնունդ, ապրել է կյանքի դառնությունները։ Մասնավոր դասերից ստացած չնչին գումարով մեծ դժվարությամբ ավարտել է համալսարանը, սակայն, իրավաբանի վկայական ունենալով հանդերձ, կարողացել է միայն գրագրի պաշտոն ստանալ փաստաբանի գրասենյակում։

1907 թվականին Լայոշ Նադը «Նեպսավա» թերթում հրատարակում է իր առաջին պատմվածքը։ 1908 թվականին նա «Նյուգատ» ամսագրի աշխատակից էր, սակայն կարճ ժամանակ անց ստիպված էր հեռանալ աշխատանքից, քանի որ նրա ստեղծագործությունների սուր ուղղվածությունը դժգոհություններ էին հարուցում։ Հեռանալով «Նյուգատ» ամսագրից՝ Նադն ապրում է միայն գրական աշխատանքով։ Իր ստեղծագործություններում նա դատապարտում էր պատերազմը, ջերմորեն ողջունում 1919 թվականի հունգարական սոցիալիստական հեղափոխությունը՝ հանդես գալով կոմունիստական գաղափարների ջատագով։ 1934 թվականին Լայոշ Նադը գալիս է ԽՍՀՄ՝ որպես անլեգալ պատգամավոր մասնակցելու ԽՍՀՄ գրողների առաջին համագումարին։ 1945 թվականին դառնում է Հունգարիայի կոմունիստական կուսակցության անդամ։

Լայոշ Նադը թողել է գրական մեծ ժառանգություն։ Նա բազմաթիվ նովելների, ակնարկների, վիպակների, վեպերի հեղինակ է։ Նա հունգարական արձակի սոցիալիստական ռեալիզմի ականավոր ներկայացուցիչներից է։ Ուներ արտաքուստ զուսպ, անաչառ պատմելու ձիրք, որն իր հերթին ընթերցողի մեջ բուռն ռեակցիա էր առաջացնում։

## Լայոշ Նադը հայերեն
* Հողը; Տունը վաճառվում է։ Հունգարական նովելներ, Ե., «Սովետական գրող», 1978, էջ 181-195։ Ռուսերենից թարգմանեց Արմեն Մկրտչյանը։

## Ծանոթագրություններ

Կատեգորիա:Հունգարացի արձակագիրներ
Կատեգորիա:Գրողներ այբբենական կարգով
Կատեգորիա:Հունգարացի լրագրողներ
Կատեգորիա:Հունգարացի գրողներ
Կրթությունը Կոնգոյի Դեմոկրատական Հանրապետությունում

**[[Կոնգոյի Դեմոկրատական Հանրապետություն]]ում տարրական կրթությունը** չի հանդիսանում ոչ պարտադիր, ոչ ազատ, ոչ էլ բազմակողմանի, և շատ երեխաներ չեն կարողանում դպրոց գնալ, քանի որ ծնողներն անկարող են վճարել նախնական գումարը։ Սովորաբար ծնողները պետք է վճարեն ուսուցիչների աշխատավարձը։ 1998 թվականի դրությամբ Կոնգոյի Դեմոկրատական Հանարապետությունում տարրական կրթություն ստացել են երեխաների 50%-ը։ Այս փաստը հիմնված է տարրական դպրոցում պաշտոնապես գրանցված աշակերտների թվի հիման վրա, արտացոլում է դպրոց փաստացի հաճախողներին։ 2000 թվականին 10-14 տարեկան երեխաների 65 %-ն է հաճախել դպրոց։ 6-ամյա քաղաքացիական պատերազմի պատճառով երկրում ավելի քան 5,2 միլիոն երեխաներ կրթություն չեն ստանում։

Կոնգոյի Դեմոկրատական Հանրապետությունում  կրթական գործընթացը կարգավորում է երեք նախարարություն`  *Ministère de l’Enseignement Primaire, Secondaire et Professionnel* (MEPSP), *Ministère de l’Enseignement Supérieur et Universitaire* (MESU) և *Ministère des Affaires Sociales* (MAS).

Կոնգոյի Դեմոկրատական Հանրապետության  կրթական համակարգը նման է  բելգիականին։ 2002 թվականին կար ավելի քան 19000 տարրական դպրոց, որտեղ սովորում էին 160000 աշակերտ և 8000 միջնակարգ դպրոց, որտեղ սովորում էին 110000 աշակերտ։

## Ուսումնական հաստատությունները Կինշասեում
*thumb|right|220px|Տարրական դասարանի աշակերտներԱմերիկյան դպրոց (*American School of Kinshasa*)
* Ն’Ջիլի ինստիտուտ (*Institut de N’Djili*)
* Սենտ-Ժերմեն ինստիտուտ, Ն’Ջիլի (*Lycee Sainte Germaine*)
* Ն’Ջիլի կոմերցիոն տեխնիկական ինստիտուտ (*Institut Technique Commercial*)
* Նգույայա ինստիտուտ, Ն’Ջիլի (*Institut Nguya*)
* Կիմբանգիստե ինստիտուտ, Կիմբանսեկե (*Institut Kimbanguiste*)
* Վիլուկա ինստիտուտ, Կիմբանսեկե (*Institut Viluka*)
* Դանիել Կոմբոնի, Ն’Ջիլի (*Daniel Comboni*)
* Տեխնիկայի և մեխանիկայի ինստիտուտ (*Institut Technique Professionel and Mechanique*)
* Սեդեկե ինստիտուտ, Ն’Ջիլի (*Institut Sedeke*)

## Քոլեջներ և համալսարաններ

## Գիտահետազոտական կենտրոններ և ինստիտուտներ
* *Centre régional d'études nucléaires de Kinshasa* (CREN-K)
* *Centre d'études égyptologiques Cheik Anta Diop de l’INADEP -formation et recherche*
* *Centre d'Études des Religions Africaines* (CERA)
* *Institut Congolais pour la Conservation de la Nature*, ICCN
* *Institut Africain d'Études Prospectives* — INADEP

## Ծանոթագրություններ

Կատեգորիա:Կրթությունը Կոնգոյի Դեմոկրատական Հանրապետությունում
Նովոմիխայլովսկի (Տուապսեի շրջան)

**Նովոմիխայլովսկի** (Նովոմիխայլովկա, ռուսերեն՝ Новомихайловский), քաղաքատիպ ավան Ռուսաստանի Դաշնության Կրասնոդարի երկրամասի Տուապսեի շրջանում, Նեչեպսուխո գետի հովտում։ Գտնվում է Տուապսեից 41 կմ հյուսիս-արևմուտք, ծովի մակարդակից 29 մ բարձրության վրա։ Այն կլիմայական առողջարան է Սև ծովի ափին։

## Բնակչություն
Նովոմիխայլովսկիում բնակվում են ռուսներ, հայեր, չերքեզներ, ուկրաինացիներ, հույներ, էստոնացիներ և այլ ազգերի ներկայացուցիչներ։ Օրինակ, 1989 թվականին այնտեղ ապրում էր 10251 մարդ, որից` 6008 ռուսներ, 2640 հայեր, 184 ուկրաինացիներ, 179 ադըղեներ, 82 թաթարներ, 30 հույներ, 36 գերմանացիներ և 34 հրեաներ։

2010 թվականի հաշվառումներով, ազգային կազմն ուներ հետևյալ պատկերը.

## Տնտեսություն
Խորհրդային տարիներին Նովոմիխայլովսկիում գործում էր սնդիկի հետախուզաշահագործման Կուբանի կոմբինատը, կար երկաթբետոնե իրերի արտադրություն։ Բնակիչներն զբաղվում են այգեգործությամբ և բանջարաբուծությամբ։

Նովոմիխայլովսկիում կա երկու միջնակարգ դպրոց, գրադարան, հիվանդանոց, առողջարաններ, հանգստյան տներ և ճամբարներ։

## Պատմություն
Ուշ անտիկ շրջանի և վաղ միջնադարի շրջաններում, ժամանակակից Նովոմիխայլովսկիի տարածքում գտնվում էր հինավուրց Զիխիայի Նիկոպսիա քաղաքը։ Մինչ օրս, քաղաքատիպ ավանի տարբեր հատվածներում պահպանվել են միջնադարյան քաղաքի ավերակները։

1864 թվականի վերջերին, Շափսուղական ափային գումարտակի կազմում հիմնադրվել է Նովոմիխայլովսկայա ստանիցան։ 1870 թվականին, Շափսուղական գումարտակի կազմալուծումից հետո, ստանիցան վերածվել է գյուղի։

Հայերը Նովոմիխայլովսկի են եկել Տրապիզոնի վիլայեթի Չարշամբա գավառակի գյուղերից` 1868 թվականին։

## Ծանոթագրություններ

## Արտաքին հղումներ
* Բնակչության` 2010 թվականի համառուսական հաշվառումներ 
* Տուապսեի շրջանի գյուղերի կազմավորման պատմություն

Կատեգորիա:1864 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Կրասնոդարի երկրամասի Տուապսեի շրջանի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի ավաններ
Կատեգորիա:Ռուսաստանի հայաբնակ գյուղեր